Ergys Kaçe

**Ergys Kaçe** (lindur më 8 korrik 1993) është një futbollist shqiptar i cili luan aktualisht me PAOK në Superligën Greke dhe me kombëtaren shqiptare. Ai është përshkruar nga media si një "mefushori mbrojtës klasik dhe i shkathët". Kaçe është gjithashtu lojtar i kombëtares U–21 dhe është kapiten i saj.

## Jeta e hershme 
Kaçe ka lindur në Korçë të Shqipërisë, por familja e tij lëvizi në Greqi kur ai ishte vetëm tre vjeç. Ai filloi karrierën e tij të rinisë te Achilleas Triandrias, ku më pas ai u transferua te akademia e PAOK në vitin 2005, dhe firmosi kontratën e tij të parë profesioniste në dhjetor 2010.

## Karriera me klube
### PAOK
Kaçe bëri debutimin në ligë me PAOK-un më 5 janar 2011 gjatë barazimit 1–1 jashtë fushe kundër Panserraikos, ai zëvëndësoi Stefanos Athanasiadis në minutën e 68. Ai nuk luajti më asnjë ndeshje me skuadrës e parë gjatë sezonit 2010–11 sepse ishte vendosur në skuadrën nën-20.

### Huazimi te Anagennisi Epanomi
Kaçe u huazua te skuadra greke Anagennisi Epanomi në Football League për sezonin 2011–12. Më vonë, ai u vendos si titullar pas performancave të mira në fillim të sezonit, dhe e përfundoi sezonin me 19 ndeshje në ligë dhe një gol të shënuar kundër Panachaiki në fitoren 6–1 në shtëpi.

### Rikthimi tek PAOK
Pas rikthimit të tij te PAOK, trajneri i ri i klubit Giorgos Donis i besoi atij një vend në formacionin startues, sëbashku me të rinjtë e tjerë të skuadrës. Kaçe ishte i pranishëm në të dyja ndeshjet e raundit të tretë kualifikues të Ligës së Europës 2012–13 kundër Bnei Yehuda, dhe sigurisht në të dy ndeshjet play–off kundër Rapid Wien. Më 31 tetor, lojtari rinovoi kontratën e tij me klubin për katër deri në pesë vitet e ardhshme. Kontrata e re erdhi si një shpërblim për performancat e mira të bëra gjatë sezonit. Më 3 mars, ai shënoi golin e parë për klubin nga një gjuajte prej 33 metrash distancë në fitoren 4–2 kundër Panionios. Kaçe pati një sezon shumë të mirë me PAOK-un duke shënuar një gol dhe duke dhuruar dy assista në 41 ndeshje.

Kaçe filloi sezonin e tij të dytë me PAOK-un kundër Schalkes në dy ndeshjet e raundit play–off të Ligës së Kampioneve dhe filloi Superligën kundër Panetolikos.

### Kontradiktat me PAOK-un dhe mendimi i Greqisë
Më 4 shtator 2013, Kaçe ishte përfshirë në një skandal politik racist pas ai shpërndau një foto të vetën i veshur një bluzë me simbolin e Ushtrisë Çlirimtare të Kosovës në faqen e tij në Facebook. Kjo gjë solli shpërthimin e mediave në Greqi dhe Kaçe u kritikua për xhestin e tij. Kaçe deklaroi se ai nuk e dinte domethënien e simbolit pasi ai kishte lënë Shqipërinë që në moshën tre vjeçare, por u gjobit nga klubi dhe më vonë u kritikua nga pala greke neo-naziste Agimi i Artë, gjë që solli që një grup tifozësh të PAOK-ut të sulmonin Agimin i Artë. UEFA tha: "Mos u merrni me një lojtarë ku kjo nuk është në kompetencën tuaj", ndërsa trajneri i kombëtares shqiptare Gianni De Biasi i foli presidentit të PAOK-ut Zisis Vryzas, duke i thënë që ta linin lojtarin në paqe dhe të mos fajsoheshe kot. Sali Berisha, ish kryeministri i Shqipërisë, i cili gjithashtu erdhi në mbrojtje të Kaçes, tha: "Kace është viktimë e nacionalizmit raciste", ndërkohë që trajneri i skuadrës Huub Stevens akuzoi klubin duke thënë: "ju jeni duke e ekzagjeruar me atë lojtar". Presidenti i Federatës Shqiptare të Futbollit, Armand Duka, dërgoi një letër te presidenti i UEFA-s Michel Platini duke pretenduar se situata është ekzagjëruar. Kaçe i kërkoi falje klubit por sërisht mbeti i pezulluar. Pasi i mbaroi pezullimi, Kaçe u rikthye në stërvitje por klubi vendosi që t'a nxirrte në shitje në merkaton dimërore.

### Rikthimi i papritur
Pas gjith kësaj, Kaçe bëri një rikthim të papritur në skuadër. Ai u rikthye në një seancë stërvitore dhe më 18 dhjetor 2013 u grrumbullua për ndeshjen kundër Atromitos, por që ishte një zëvëndësues i papërdorur gjatë ndeshjes. Ai luajti ndeshjen e parë pas pezullimit më 9 janar 2014 kundër Iraklis, një ndeshje e vlefshme për Kupën e futbollit Grek ku Kaçe hyri në fushe në minutën e 76 në vend të Alexandros Tziolis. Në ligë, pasi qëndroi pesë ndeshje si zëvëndësim i papërdorur, më 26 janar ai luajti ndeshjen e parë në ligë pas pezullimit kundër Veriës ku ai luajti në të gjithë ndeshjen që rezultoi një fitore 4–1. Ai u rikthye për të luajtur në fazën nokaut të 2013–14 Ligës së Europës kundër Benficës më 20 shkurt 2014, ndeshja u humb me rezultatin 0–1 me Kaçen që luajti në të gjithë ndeshjen. Kaçe shënoi një gol në fitoren 3–0 kundër Panthrakikos më 23 shkurt 2014, ai më vonë u shpall lojtari i ndeshjes.

## Karriera ndërkombëtare
Kaçe luajti 4 ndeshje me kombëtaren shqiptare U–21 të futbollit në një turnament miqësorë në Slloveni ndërmjet 23 dhe 30 marsit të vitit 2011.

Në një intervistë me Panorama Sport, një gazetë shqiptare futbolli, Kaçe tha se ai është duke parë përpara për të luajtur me kombëtaren e parë shqiptare. Herët në vitin 2013, ai hodhi dyshime mbi këtë deklaratë duke refuzuar thirrjen e bërë për të luajtur në miqësoren kundër Gjeorgjisë dhe aplikoi për nënshtetsi greke, ndërsa më vonë deklaroi se kishte dëshirë për të luajtur me Greqinë. Megjithatë, mediat greke dhe shqiptare sygjeruan se Kaçe kishte pranuar thirrjen e bërë nga Gianni De Biasi, trajneri i kombëtares, për tu bashkuar skuadrës për ndeshjen e kualifikueseve të 2014 Kupës së Botës kundër Norvegjisë më 7 qershor 2013 në Tiranë. Më 14 gusht 2013, Kaçe shënoi golin e parë me kombëtaren në fitoren 2–0 kundër Armenisë në një ndeshje miqësore që u luajt në stadiumin Qemal Stafa.

Në listën e thirrjeve publikuar nga trajneri Gianni De Biasi për miqësoren kundër Bjellorusisë, Kaçe nuk ishte pjesë sepse ishte thirrur nga kombëtarja U–21 për ndeshjet e rradhës kundër Hungarisë U–21 dhe Spanjës U–21 respektivisht më 14 dhe 18 nëntor për kualifikueset e 2015 UEFA Kampionatit U–21 të futbollit. Në ndeshjen e parë kundër Hungarisë U–21, ai u emërua kapiten i skuadrës dhe ndeshja u fitua me rezultatin 0–2 në Budapest.

### Golat me kombëtaren
:*Ndeshjet dhe rezultatet me kombëtaren Shqiptare.*

## Statistikat
### Klubet
*Redaktuar më 27 shkurt 2014*  

### Kombëtarja
## Trofe
### PAOK
**Personale**
*Futbollisti më i mirë i Ri në Superligën Greke: 2012–13 

## Referime 
## Lidhje të jashtme 
*Profile te Guardian.co.uk
*E. Kaçe - Soccerway
*Ergys Kaçe | National Football Teams